**Helsinge gymnasium** (myös *Helsinge* tai *HeGy*) on ruotsinkielinen lukio Vantaan Tikkurilan suuralueen Helsingin pitäjän kirkonkylässä. Vuonna 2018 lukiossa opiskeli 138 oppilasta.

 Helsinge gymnasiumin kanssa samassa koulurakennuksessa toimii Helsinge skola, ruotsinkielinen yläaste, jonka oppilaista monet jatkavat saman rakennuksen lukioon.
Lukion taustalla on vuonna 1963 käynnistetty ruotsinkielinen *Helsinge svenska samskola* -keskikoulu, joka alkuvuosina tilapäistiloissa toimittuaan sai vuonna 1967 oman koulurakennuksen. Samana vuonna 1968, jolloin ensimmäiset silloisen yläkoulun oppilaat valmistuivat, koulu sai oikeuden lukio-opetuksen järjestämiseen. Ensimmäiset lukiolaiset valmistuivat ylioppilaiksi vuonna 1971. Koulurakennusta laajennettiin 1975 lisärakennuksella. Vuonna 1977 perusopetus siirrettiin Vantaalla peruskouluihin, ja Helsinge svenska samskola jaettiin hallinnollisesti kahtia yläasteeksi Helsinge skola ja lukioksi (Helsinge gymnasium). Vuonna 1993 koulujen käyttöön rakennettiin pihapaviljonki.

Helsingessä voi opiskella ruotsia äidinkielenä, suomea äidinkieltä vastaavana kielenä, espanjaa, kiinaa, ranskaa ja saksaa. Koulu sijaitsee yläasteen (Helsinge skola) kanssa samalla pihalla.

Esimerkiksi keväällä 2013 koulusta kirjoitti 37 ja keväällä 2015 yhteensä 43 ylioppilaskokelasta. Helsinge gymnasiumin sijoitus kahdeksanneksi pienten, alle 50 ylioppilaskokelaan lukioissa Suomessa STT:n kevään 2020 lukiovertailussa kuvastaa opetuksen hyvää tasoa. Tässä lukiovertailussa mitataan osaamisen kehittymistä tarkastelemalla oppilaiden ylioppilaskirjoitusten arvosanoja verrattuna lukion sisäänpääsykeskiarvoihin kolme vuotta aiemmin. STT:n loppuvuoden 2022 vertailussa lukio sijoittui valtakunnallisesti toiselle sijalle suurten lukioiden luokassa. Tuona vuonna noin 150 oppilaan lukiosta kirjoittaneiden oppilaiden määrä oli kivunnut hieman yli 50:n, mikä nosti oppilaitoksen suurten lukioiden luokkaan.

Lähteet
-------

1. 1 2 3  Skolornas kontaktuppgifter. Helsinge gymnasium Vanda stad, vanda.fi. Viitattu 3.5.2016. (ruotsiksi)
2. 1 2  Historik helsingegymnasium.fi. Viitattu 3.5.2016. (ruotsiksi)
3. ↑  kartta.vantaa.fi (Haku hakusanalla *Helsinge gymnasium*. Valinnat: Aluejaot: *Suuralueet* ja *Kaupunginosat*) Vantaan kaupunki, vantaa.fi. Viitattu 3.5.2016.
4. ↑  Lukiokoulutuksen oppilaat (xlsb) (tieto löytyy klikkaamalla opetuksen järjestäjää *Vantaan kaupunki*) Opetushallinnon tilastopalvelu Vipunen, vipunen.fi. Viitattu 30.5.2020.
5. ↑  Lukiovertailun kärjessä tutut nimet - katso miten oma lukiosi pärjäsi (Helsinge gymnasium löytyy tämän lukiolistan sijalta 256/448)  24.5.2013. yle.fi. Viitattu 3.5.2016.
6. ↑  Näin lukiot pärjäsivät yo-kokeissa – katso koko lista (Helsinge gymnasium löytyy tämän lukiolistan sijalta 307/435)  25.5.2015. yle.fi. Viitattu 3.5.2016.
7. ↑  STT: Poikkeuksellinen koronakevät ei juuri hetkauttanut opinahjoja STT:n lukiovertailussa  30.5.2020. Yleisradio, yle.fi. Viitattu 30.5.2020.
8. ↑  Tuomas Massinen: Vantaalainen lukio loisti STT:n lukiovertailussa – "Kaikki tulee meillä nähdyksi ja kuulluksi"  8.12.2022. Vantaan Sanomat, vantaansanomat.fi. Viitattu 10.12.2022.

Aiheesta muualla
----------------

* Lukiokoulutus ja ammatillinen koulutus Vantaalla (2016, pdf) (Arkistoitu – Internet Archive) (vantaa.fi)